SUBASTA DE BENS EMBARGADOS: VEHÍCULO 6666DWP, ALFA ROMEO E OUTROS.
ADMINISTRACIÓN LOCAL — Municipal — Vigo (Poxas, 06/10/2015)

O Xefe da Unidade de Recadación Executiva do Concello de Vigo, Fai saber: que de conformidade co disposto no artigo 101 do Regulamento Xeral de Recadación, aprobado polo R. D 939/2005, de 29 de xullo, ditouse acordo con data 16-09-2015, decretando o alleamento mediante poxa dos bens que se detallan na relación incluída neste anuncio como Anexo I. A poxa celebrarase o día 18 DE NOVEMBRO DE 2015, ás 09:00 horas na Sala de Prensa “Sala Cuco Cercedo”, Planta 9ª, do edificio do Concello de Vigo sito na Praza do Rei s/n, En cumprimento do disposto no citado artigo, advírtese ás persoas que desexen participar na poxa do seguinte: Primeiro.— A poxa suspenderase en calquera momento anterior á adxudicación dos bens, se se realiza o pago do importe da débeda non ingresada, incluíndo os intereses, recargas e costas do procedemento de prema. Segundo.— Os licitadores poderán enviar ou presentar as súas ofertas en sobre pechado desde o anuncio de poxa ata unha hora antes do comezo desta, sen prexuízo de que poidan participar persoalmente na licitación con posturas superiores ás do sobre. Devanditas ofertas, que terán carácter de máximas, serán presentadas no Rexistro Xeral do Concello de Vigo, facéndose constar no exterior do sobre os datos identificativos da mesma. No sobre incluirase, ademais da oferta, o resgardo acreditativo do depósito constituído conforme ao punto terceiro. Os interesados en participar na poxa a través da modalidade de sobre pechado dispoñen de SOBRES e MODELO TIPO para presentar as súas posturas, que poderán solicitar na oficina de Recadación Executiva do Concello de Vigo. Terceiro.— Todo licitador haberá de constituír con anterioridade á celebración da poxa un depósito do 20 % do tipo en primeira licitación. O importe do depósito para cada un dos lotes está determinado no Anexo I. O depósito deberá constituírse na oficina de Recadación Executiva, en efectivo ou mediante cheque bancario ou conformado e nominativo a favor do Concello de Vigo. Se os adxudicatarios non satisfán o prezo do remate, este depósito aplicarase á cancelación da débeda, sen prexuízo das responsabilidades en que poidan incorrer polos prexuízos que orixine esta falta de pago. Carto.— No caso de que non resulten adxudicados os bens nunha primeira licitación, a mesa de poxa poderá acordar a celebración dunha segunda licitación transcorrida media hora dende a primeira, se o xulga procedente, fixando o novo tipo de poxa no 75% do tipo de poxa en primeira licitación, ou ben anunciará a iniciación do trámite de adxudicación directa que levará a cabo de acordo co disposto no art.107 do Regulamento Xeral de Recadación e art.73.6 da Ordenanza Fiscal Xeneral do Concello de Vigo. Quinto.— O adxudicatario deberá ingresar na data da adxudicación, ou dentro dos 15 días seguintes, a diferenza entre o depósito constituído e o prezo da adxudicación. Así mesmo, se o solicita á mesa de poxa no acto de adxudicación, o adxudicatario poderá realizar o ingreso do importe do prezo de adxudicación; neste caso, unha vez comprobado o ingreso, procederá a Administración embargante a levantar a retención realizada sobre o depósito constituído polo adxudicatario. Sexto.— Tratándose de inmobles, o adxudicatario poderá solicitar expresamente no acto da adxudicación o otorgamiento de escritura pública de venda do inmoble. Sétimo.— Cando se trate de bens inscribibles en rexistros públicos, os licitadores non terán dereito a esixir outros títulos de propiedade que os achegados no expediente. Oitavo.— O tipo de poxa non inclúe os impostos indirectos que gravan a transmisión de devanditos bens. Todos os gastos e impostos derivados da transmisión, incluídos os derivados da inscrición no rexistro correspondente do mandamento de cancelación de cargas posteriores, serán por conta do adxudicatario. O adxudicatario exonera expresamente ao Concelo de Vigo, ao amparo do art.9 da Lei 49/1960, de 21 de xuño, de propiedade horizontal, da obrigación de achegar certificación sobre o estado das débedas da comunidade, sendo a cargo do mesmo os gastos que queden pendentes de pago. Vigo, a 24 de setembro de 2015.—Viorel Antonio Joao Fernandez Reyes Chirilov. Xefe da Unidade de Recadación Executiva do Concello de Vigo.